ਜੈਨ ਟਿੰਬਰਗਨ
ਜੈਨ ਟਿੰਬਰਗਨ (/ˈtɪnbɜːrɡən/; ਡੱਚ: [ˈtɪnˌbɛrɣə(n)]; 12 ਅਪ੍ਰੈਲ 1903  – 9 ਜੂਨ 1994) ਇੱਕ ਮਹੱਤਵਪੂਰਨ ਡੱਚ ਅਰਥਸ਼ਾਸਤਰੀ ਸੀ। 1969 ਵਿੱਚ ਆਰਥਿਕ ਵਿਗਿਆਨਾਂ ਦਾ ਪਹਿਲਾ ਨੋਬਲ ਮੈਮੋਰੀਅਲ ਇਨਾਮ ਹਾਸਲ ਕਰਨ ਵਾਲਾ ਸੀ। ਇਸ ਨੂੰ ਉਸ ਨੇ ਆਰਥਿਕ ਪ੍ਰਕਿਰਿਆਵਾਂ ਦੇ ਵਿਸ਼ਲੇਸ਼ਣ ਲਈ ਗਤੀਸ਼ੀਲ ਮਾਡਲਾਂ ਨੂੰ ਵਿਕਸਤ ਅਤੇ ਲਾਗੂ ਕਰਨ ਲਈ ਰਗਨਾਰ ਫਰਿਸ਼ ਨਾਲ ਸਾਂਝੇ ਤੌਰ ਹਾਸਲ ਕੀਤਾ। ਉਹ 20 ਵੀਂ ਸਦੀ ਦੇ ਸਭ ਤੋਂ ਪ੍ਰਭਾਵਸ਼ਾਲੀ ਅਰਥ ਸ਼ਾਸਤਰੀਆਂ ਵਿਚੋਂ ਇੱਕ ਮੰਨਿਆ ਜਾਂਦਾ ਹੈ ਅਤੇ ਇਕਾਨੋਮੈਟਰਿਕਸ ਦੇ ਸੰਸਥਾਪਕ ਪਿਤਾਮਿਆਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ। ਇਹ ਦਲੀਲ ਦਿੱਤੀ ਜਾਂਦੀ ਹੈ ਕਿ ਪਹਿਲੇ ਮੈਕਰੋ ਇਕਾਨੋਮੈਟਰਿਕ ਮਾਡਲਾਂ ਦੇ ਵਿਕਾਸ, ਪਛਾਣ ਸਮੱਸਿਆ ਦੇ ਹੱਲ ਅਤੇ ਗਤੀਸ਼ੀਲ ਮਾਡਲਾਂ ਦੀ ਸਮਝ ਉਸ ਦੇ ਅਰਥ-ਸ਼ਾਸਤਰ ਦੀਆਂ ਤਿੰਨ ਸਭ ਤੋਂ ਮਹੱਤਵਪੂਰਨ ਵਿਰਾਸਤਾਂ ਹਨ।  ਟਿੰਬਰਗਨ ਇਕਾਨੋਮਿਸਟਸ ਫਾਰ ਪੀਸ ਐਂਡ ਸਕਿਓਰਿਟੀ ਸੰਸਥਾ ਦਾ ਇੱਕ ਬਾਨੀ ਟਰੱਸਟੀ ਸੀ। 1945 ਵਿਚ, ਉਸਨੇ ਬਿਓਰੋ ਫਾਰ ਇਕਨਾਮਿਕ ਪਾਲਿਸੀ ਐਨਾਲਿਸਿਸ (ਸੀਪੀਪੀ) ਦੀ ਸਥਾਪਨਾ ਕੀਤੀ ਅਤੇ ਏਜੰਸੀ ਦਾ ਪਹਿਲਾ ਨਿਰਦੇਸ਼ਕ ਸੀ।